text: Pansermuren gør modstand
  28 januar 2015 kl. 18.53
  Pansermuren på Simmerstedvej i Haderslev skulle gøre modstand mod engelske tanks. Men den gør også modstand mod nutidig dynamit. Måske skal der sprænges endnu en gang i løbet af aftenen.
  TV SYD medarbejder på stedet beretter, at arbejdet med at fjerne den 12 meter lange beton-mur skrider frem. Specielt på midten har gravemaskinerne fjernet meget. Men det kniber i siderne.
  Derfor kan en anden sprængning komme på tale. Formentlig ved 22-tiden.
  Der blev i 1944 bygget seks pansermure rundt om Haderslev. Det var frivillige fra det tyske mindretal, som byggede mureren for at forsinke en eventuel engelsk invasion fra engelske og amerikanske styrker.
  
  